కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
పెట్టుబ‌డుల‌కు Stocks, Mutual Fundsలో ఏది బెట‌ర్?
ఒక సంస్థ యాజమాన్యంలో మీకు గల వాటాను తెలిపేదే స్టాకు. వాటాదారుల‌కు కంపెనీ యాజమాన్యంలో వాటా ఉంటుంది. మదుపరులు(స్టాకుహోల్డర్స్ ) కంపెనీలో పెట్టిన మూలధనాన్ని అనుసరించి అతని యొక్క యాజమాన్యం వాటా శాతం నిర్ణయిస్తారు. మదుపరులకు కంపెనీ లాభాల్లో వాటా చెల్లించబడుతుంది.
Samayam Telugu | Updated:
May 5, 2018, 05:44PM IST
మ్యూచువల్ ఫండ్స్
స్టాక్స్
ఒక సంస్థ యాజమాన్యంలో మీకు గల వాటాను తెలిపేదే స్టాకు. వాటాదారుల‌కు కంపెనీ యాజమాన్యంలో వాటా ఉంటుంది. మదుపరులు(స్టాకుహోల్డర్స్ ) కంపెనీలో పెట్టిన మూలధనాన్ని అనుసరించి అతని యొక్క యాజమాన్యం వాటా శాతం నిర్ణయిస్తారు. మదుపరులకు కంపెనీ లాభాల్లో వాటా చెల్లించబడుతుంది. కంపెనీ తీసుకునే నిర్ణయాలలోమదుపరులకు ఓటు వేసే హక్కు ఉంటుంది. కంపెనీ తన వాటాలను వాటాదారుల‌కు వారి వాటా ప్రకారం పంపిణీ చేస్తుంది. ఈ పంపిణీని డివిడెండ్ (లాభంలో వాటా) అంటారు. ఈ డివిడెండ్లను ఒక సంవత్సరంలో త్రైమాసికంగా చెల్లిస్తారు. వాణిజ్యం ద్వారా బహిరంగ విపణిలో ఈ స్టాక్స్ ను విక్రయిస్తారు. స్టాకు యొక్క విలువ పెరుగుతున్న సమయంలో షేర్స్ కొనుగోలు చేసి అధిక మొత్తంలో డివిడెండు పొందవచ్చు. అయితే మార్కెట్ లో షేర్స్ విలువ పడిపోయినప్పుడు నష్టాలు పొందవలసి రావఛ్చు. మార్కెట్ లో షేర్ల విలువ పెరిగినప్పుడు షేర్లు కొనుగోలు చేయడం లాభకరం కాదు. షేర్ల విలువ పడిపోయినప్పుడు షేర్లు కొనడం సూచ‌నీయం. చాలా మంది దీనికి పూర్తి వ్య‌తిరేకంగా వెళుతుంటారు. అందుకే మార్కెట్ లో వ్యవహారాలు చాలా విచిత్రంగా ఉంటాయి. బాగా షేర్ విలువ పెరిగిన‌ప్పుడు కొంటే మ‌ళ్లీ అమ్మేయ‌గానే పెద్ద‌గా లాభాలు గ‌డించ‌డానికి ఉండ‌దు. ఇది మీరు ప్రత్యక్షంగా చూస్తున్నదే. ఈ విషయంలో మదుపరులు దళారుల లేదా మార్కెట్ లో అనుభవంగల విశ్లేషకుల సలహాలు, సూచనలు తీసుకోవాలి.
Recommended byColombia
మ్యూచువల్ ఫండ్స్ ( పరస్పర నిధులు)
చాలా మంది నుంచి సేకరించే నిధులతో మ్యూచువల్‌ ఫండ్‌ (ఎంఎఫ్‌) ఏర్పాటు చేస్తారు. కొన్ని ల‌క్ష‌ల మంది సేక‌రించిన డ‌బ్బునంతా తీసుకెళ్లి కొన్ని వంద‌ల కంపెనీల్లో ఇన్వెస్ట్ చేస్తారు. మ్యూచువల్ ఫండ్స్ అంటే మార్కెట్ విషయంలో వృత్తిపరంగా నైపుణ్యం సాధించిన మదుపరులతో కూడిన సంస్థ. మ్యూచువల్ ఫండ్స్ లో స్టాక్స్ ,బాండ్లు, సంస్థ స్వంతంగా నిర్వహించే సంయుక్త పెట్టుబడులు (అనేకమదుపరులతో కూడినవి). ఈ మ్యూచువల్ ఫండ్స్ లో మీరు షేర్స్ కొనుగోలు చేస్తే మీరు పెట్టుబడి పెట్టిన మూలధనాన్ని వారు మరే ఇతర సంస్థల్లోనై నా అధిక లాభాలు వచ్చే విధంగా స్టాక్స్ లో బాండ్ల లో మరేదైనా విధంగా కొనుగోలు రూపంలో పెట్టుబడి పెడతారు. మ్యూచువల్ ఫండ్స్ లో పెట్టిన పెట్టుబడికి వారు తమ షేర్ హోల్డర్ లకు నెలవారీ, త్రైమాసికంగా, ఆరు మాసాలకోమారు ప్రకారం డివిడెండ్ల రూపంలో లాభాలను పంపిణీ చేస్తారు.
ఒక పరిశ్రమ గాని మార్కెట్ గాని మీరు ఊహించి న విధంగా లాభాలను ఆర్జించలేకపోవచ్చు. నష్టాల్లో కూరుకు పోవచ్చు. కాని చిన్నచిన్న మొత్తాలలో మూలధనాన్ని పెట్టుబడి పెట్టే చిన్న మదుపరులు తాము తమ నష్టాలను సాధ్యమైన రీతిలో తగ్గించుకునేందుకు మార్కెట్ లో అనుభవం గడించిన విశ్లేషకులు, వృత్తి నిపుణుల సలహాలు, సూచనల మేరకు ఈ మ్యూచువల్ ఫండ్స్ లో పెట్టుబడి పెట్టవచ్చు. ఈ విశ్లేషకులు తమ మదుపరులు పెట్టే పెట్టుబడిని ఒక పరిశ్రమ, ఒక మార్కెట్ లో కాక వివిధ రకాల కంపెనీలు, సెక్యూరిటీలలో చిన్న చిన్నమొత్తాల్లో పెట్టు బడి పెట్టే సలహాలిచ్చి మదుపరుల నష్టాలను తగ్గిస్తారు. అదే ఈ మ్యూచువల్ ఫండ్స్ వల్ల జరిగే వెసులుబాటుగా గుర్తించాలి. అయితే ఈవిధానంలో కూడ ప్రమాదముందని మదుపరులు గుర్తించాలి. ఎన్ని జాగ్రత్తలు తీసుకున్నా నిపుణుల సలహాలు ఆచరించినా, స్టాక్సు ధరతగ్గే ప్రమాదం ఎప్పుడూ ఉంటుంది. ప్రమాదమున్నప్పటికినీ భవిష్యత్ అవసరాలకు డబ్బును స్టాక్స్ లో, మ్యూచువల్ ఫండ్స్ లో పెట్టుబడి పెట్టడం శ్రేయోదాయకం. మీరు స్టాక్స్ లో, మ్యూచువల్ ఫండ్ లో డబ్బును పెట్టుబడి పెట్టడంలో ఉన్న ప్రాధాన్యతను ముందే గమనించండి.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.